Akteur Hykie Berg terug by Binnelanders! | SARIE
Akteur Hykie Berg terug by Binnelanders!	deur Fanie Cronjé
“Dis wonderlik om terug te wees by die Binneland-familie. Ek geniet dit om weer in Binnelanders te speel en is baie lief vir Elsjé [Stark]-hulle. Conrad is mos maar ’n bliksem! Hy was nie eens op Malan (sy TV-broer gespeel deur Paul du Toit) se begrafnis nie,” het Hykie aan Fanie Cronjé vertel. “Nou is ek die enigste van die Koster-nageslag wat nog leef. En iemand moet die hospitaal oorneem.”
Maar terwyl Conrad nog enkellopend is, is Hykie al vir byna 3 jaar gelukkig getroud. Hy is op 27 April 2013 met Melissa Jacobs (30), ŉ projekbestuurder van Pretoria, getroud. Sy is ŉ skopbokser wat ons land in verskeie toernooie verteenwoordig.
“Dis vir my en Melissa ook goed dat ek nou weer die sekuriteit van ŉ vaste werk het.”
Hy is vanaand ook om 20:00 te sien in Die geur van appelkose, saam met Jacques Bessenger, Reine Swart en Sandra Vaughan. Dit is die twaalfde film in Ons stories, ŉ reeks kortstories op kykNet & Kie.